PRESSEMEDDELELSE
10. oktober 2012

**Baresso får en tvilling i Aalborg Storcenter**

*Når Baresso på mandag åbner sin 27. kaffebar, får alle shoppingglade aalborggensere mulighed for at nyde håndbrygget kvalitetskaffe både i Shoppen og Aalborg Storcenter – på hver sin side af gaden.*

I efterårsferien slår Aalborg Storcenter dørene op for sin nye afdeling, den såkaldte Pink Gade. Og her åbner Baresso samtidig den fjerde kaffebar i den nordjyske hovedstad. Aalborggenserne har taget utroligt godt imod kaffebarskædens koncept og produkter, og derfor er der masser af plads til en Baresso på både den ene og den anden side af gaden.

*”Vi har i flere år haft glæden af at være repræsenteret to steder i city – i hver sin ende af gågaden. Det er derfor naturligt for os også at være til stede i hver sin del af centermiljøet i syd. Vores mål er nemlig at være dér, hvor vores gæster færdes, fordi vi ved, at convenience er afgørende for dem”*, siger Baressos stifter og direktør, Kenneth Luciani.

Thor Christensen, der fungerer som butikschef for Baresso i Aalborg, oplever stor fremgang for samtlige kaffebarer i byen, og han ser frem til at servere kaffe af kompromisløs kvalitet for endnu flere kaffetørstige nordjyder.

*”Jeg har meget høje forventninger til vores nye kaffebar i Aalborg Storcenter, som jeg synes supplerer indkøbsoplevelsen i centret rigtigt godt. Jeg glæder mig til at byde gæster fra Aalborg og opland velkommen til deres timeout på shoppingturen. Så vil vi slukke kaffetørsten med en god kop kaffe brygget af vores baristaer.”*
 **Billeder vedhæftet:**

Tre stemningsbilleder fra Baresso Coffee

**For yderligere information kontakt:**

Sinne Fredslund Madsen

Telefon: 3367 3885 / 40860331

E-mail: sfm@baresso.com

Stifteren bag den danske kaffekæde Baresso Coffee er Kenneth P. Luciani, der sammen med en lille gruppe danske investorer har opbygget Baressokonceptet – fra design af inventar, udvikling af kaffeblandinger og opskrifter til uddannelse og træning af Baristaer. Den første Baresso Coffee åbnede på Højbro Plads i København i 2000. I dag er der 43 Baresso Coffee fordelt på 28 konceptkaffebarer i København, Aarhus, Odense og Aalborg samt 15 franchise-kaffebarer ejet af hhv. SSP, Plantorama, DFDS Seaways, Coop Danmark og SMS Shoppingcenter på Færøerne. Baresso Coffee beskæftiger 430 medarbejdere. Yderligere info: www.baresso.com